ภาพสัญลักษณ์

[thumb|right|220px|''[ฉากแท่นบูชาวิลทัน* (–1399) เป็นรูป[[ทูตสวรรค์]]สวมไวท์ฮาร์ท (กวาง) ซึ่งเป็นภาพสัญลักษณ์ส่วนพระองค์ของ[[พระเจ้าริชาร์ดที่ 2 แห่งอังกฤษ]]]]
[[ไฟล์:Emblem of Uzbekistan.svg|thumb|[[ตราแผ่นดินของอุซเบกิสถาน]]]]
[[ไฟล์:Superman S symbol.svg|thumb|ครอบครัว ภาพสัญลักษณ์ของ *House of El*]]

*'ภาพสัญลักษณ์** หรือบางบริบทคือ **สัญลักษณ์*' () เป็น[[ศิลปะนามธรรม|ศิลปะที่เป็นนามธรรม]]หรือภาพที่แสดงให้เห็นแนวความคิด เช่น ความจริงทางจริยธรรม อุปมานิทัศน์ หรือบุคคล เช่น พระมหากษัตริย์ หรือ[[เซนต์|นักบุญ]]

== ความหมายในภาษาอังกฤษ ==
[[ไฟล์:House of the Prince of Naples in Pompeii Plate 147 Triclinium Emblem on North Wall MH.jpg|thumb|left|ภาพสัญลักษณ์บนกำแพงด้านเหนือ ในบ้านของเจ้าชายแห่งเนเปิลส์ ปอมเปอี]]
แม้ว่าคำว่า Emblems กับคำว่า Symbols ([[สัญลักษณ์]]) มักจะใช้งานแทนกันได้ และถูกใช้ในความหมายเดียวกันในหลาย ๆ ครั้ง แต่ภาพสัญลักษณ์ (Emblems) คือสัญลักษณ์ที่เป็นรูปแบบสำหรับการแสดงความคิดหรือความเป็นปัจเจกชน และภาพสัญลักษณ์ก็พัฒนามาเป็นรูปธรรมได้

ภาพสัญลักษณ์อาจจะถูกสวมใส่ หรือใช้เป็น[[ตรา]] (Badge) ระบุตัวตน หรือแพทช์ (Patch) สำหรับติดบนเครื่องแบบ ตัวอย่างเช่น ในอเมริกา ตราเจ้าหน้าที่ตำรวจ หมายถึงตราประจำตัวที่ทำขึ้นมาจากโลหะ ในขณะที่ภาพสัญลักษณ์แบบแพทช์ที่ติดอยู่บนเครื่องแบบนั้นเป็นการระบุว่าตำรวจคนนั้นสังกัดอยู่หน่วยไหน

ในยุคกลาง นักบุญหลายคนได้รับภาพสัญลักษณ์สำหรับใช้ระบุตัวตนของเขาในภาพเขียนและภาพต่าง ๆ เช่น [[แคเธอรินแห่งอะเล็กซานเดรีย]]เป็นวงล้อหรือดาบ ส่วน[[แอนโทนีอธิการ]]เป็นหมูและกระดิ่งอันเล็ก สิ่งเหล่านี้ถูกเรียกอีกอย่างว่าคุณลักษณะ โดยเฉพาะอย่างยิ่งในนักบุญที่มีความรู้เกี่ยวกับศิลปะหรืออยู่ใกล้ชิดกับศิลปินที่ทำงานศิลปะ

พระมหากษัตริย์และบุคคลในสำคัญประวัติศาสตร์อื่น ๆ ก็เริ่มมีการนำสัญลักษณ์ประจำตัวหรือภาพสัญลักษณ์มาใช้งาน ซึ่งออกแบบแตกต่างจาก[[มุทราศาสตร์|ตราประจำตระกูล]]ของพวกเขา โดยที่มีชื่อเสียงที่สุดคือ [[พระเจ้าหลุยส์ที่ 14 แห่งฝรั่งเศส]]คือพระอาทิตย์ [[พระเจ้าฟร็องซัวที่ 1 แห่งฝรั่งเศส]]คือ[[ซาลาแมนเดอร์ (สิ่งมีชีวิตในตำนาน)|ซาลาแมนเดอร์]] [[พระเจ้าริชาร์ดที่ 3 แห่งอังกฤษ]]คือ[[หมูป่า]] และ [[พระเจ้ามานูแวลที่ 1 แห่งโปรตุเกส]]คือวงแหวนจำลองตำแหน่งดาวดาว

ในศตวรรษที่สิบห้าและสิบหก มีแฟชั่นที่เริมต้นในอิตาลีในการทำ[[เหรียญอิสริยาภรณ์]]ขนาดใหญ่ที่มีหัวของบุคคลอยู่ด้านหน้า และภาพสัญลักษณ์อยู่ด้านหลัง โดยสิ่งเหล่านี้จะถูกมอบให้กับมิตรสหายและและเป็นของกำนัลทางการทูต ซึ่งพิซาเนลโล (Pisanello) เป็นศิลปินที่ผลิตงานที่งดงามและดีที่สุดหลายชิ้น

ในขณะเดียวกัน สัญลักษณ์ (Symbol) ใช้แทนสิ่งหนึ่งในการแทนอีกสิ่งหนึ่งในรูปแบบที่เป็นรูปธรรมมาขึ้น เช่น

* กางเขนของคริสเตียน เป็นสัญลักษณ์ของ[[การตรึงพระเยซูที่กางเขน]] เป็นภาพสัญลักษณ์แห่งความเสียสละ
* [[ตราสัญลักษณ์ของกาชาด#ตราสัญลักษณ์ที่ใช้ในปัจจุบัน|กางเขนแดง]] เป็นหนึ่งในสามของสัญลักษณ์แทน[[กาชาด|กาชาดสากล]] ซึ่งกางเขนแดงบนพื้นหลังสีขาวเป็นภาพสัญลักษณ์ของจิตวัญญาณมนุษยธรรม
* รูปพระจันทร์เสี้ยว เป็นสัญลักษณ์ของดวงจันทร์ และเป็น[[สัญลักษณ์ศาสนาอิสลาม|ภาพสัญลักษณ์ของศาสนาอิสลาม]]
* [[กะโหลกไขว้]] เป็นสัญลักษณ์ของ[[พิษ]] ซึ่งกะโหลกเป็นภาพสัญลักษณ์ของชีวิตของมนุษย์เป็นสิ่งที่ชั่วคราว

[[ไฟล์:Emblemata_Politica-Minor_esca_maioris.jpg|thumb|left|"ผู้ยิ่งใหญ่กินผู้น้อย" (The big eat the small) ภาพสัญลักษณ์ทางการเมืองจากหนังสือภาพสัญลักษณ์ พ.ศ. 2160]]

== ศัพท์เฉพาะอื่น ๆ ==
[[ไฟล์:Coat of arms of Estonia.svg|thumb|upright=0.9|[[ตราแผ่นดินของเอสโตเนีย]] มีภาพสัญลักษณ์เป็นรูป[[สิงโตในมุทราศาสตร์]]สามตัว]]
โทเท็มเป็นภาพสัญลักษณ์รูปสัตว์ที่แสดงออกถึงจิตวัญญาณของแคลน (กลุ่มคน) ภาพสัญลักษณ์ประจำตระกูลมักรู้จักกันในชื่อว่า[[เครื่องหมาย (มุทราศาสตร์)|เครื่องหมาย]] [[สิงโตในมุทราศาสตร์|สิงโตยืนยกเท้าหน้า]]เป็นภาพสัญลักษณ์ของประเทศอังกฤษ สิงโตยืนผงาด เป็นภาพสัญลักษณ์ของ[[ประเทศสกอตแลนด์]]

รูปเคารพประกอบกับภาพ (แต่เดิมเป็นภาพทางศาสนา) กลายเป็นปกติของประเพณีนิยม โลโก้เป็นสิ่งที่ไม่เฉพาะเจาะจง เป็นสิ่งที่ไม่เกี่ยวกับศานา โดยทั่วไปจะเป็นของ[[บรรษัท]]

== ภาพสัญลักษณ์ในประวัติศาสตร์ ==
ตั้งแต่ศตวรรษที่ 15 คำว่า emblem (*emblema*; จากภาษา, แปลว่า "เครื่องประดับที่มีลายนูน") และ emblematura มาจาก *termini technici* ใน[[สถาปัตยกรรม]] โดยคำเหล่านี้หมายถึงการวาดรูปเคารพ การวาด หรือปติมากรรม แสดงให้เห็นถึงแนวคิดที่ติดอยู่ตามบ้านเรือนของตน เช่นเดียวกับจารึก ไปจนถึงเครื่องประดับต่าง ๆ ในสถาปัตยกรรม (ornamenta) หลังจากการตีพิมพ์  (พ.ศ. 1995) โดย [[เลออน บัตติสตา อัลแบร์ตี]] (พ.ศ. 1947–2015) ออกแบบตามรูปแบบของ  โดยสถาปนิกชาวโรมันและวิศวกรคือ[[วิตรูวิอุส]] ดังนั้น ภาพสัญลักษณ์เป็นผลพวงของความรู้ใน[[สมัยฟื้นฟูศิลปวิทยา]] ซึ่งไม่เพียงแค่ในส่วนของกรีกและโรมันเท่านั้น แต่ยังรวมถึงอียิปต์ด้วย ซึ่งพิสูจน์ได้จากเสาโอเบลิสก์ (Obelisk) จำนวนมากที่สร้างขึ้นช่วงศตวรรษที่ 16 และ 17 ในกรุงโรม

นอกจากนี้ยังพบหลักฐานการใช้ภาพสัญลักษณ์ในอเมริกายุคก่อนโคลัมบัส ตัวอย่างเช่นที่ใช้ในนครรัฐ อาณาจักรของมายา อาณาจักรของชาวมายัน เช่น [[จักรวรรดิแอซเท็ก]] หรือ[[จักรวรรดิอินคา]] ซึ่งการใช้งานในทวีปอเมริกาก็ไม่แตกต่างจากภูมิภาคอื่นที่มีการใช้งานมากนัก แม้จะมีการใช้งานในสถานะเทียบเท่ากับตราอาร์มของหน่วยงานในอาณาเขตของตน 
[[ไฟล์:Glifo emblema de Copán.svg|thumb|203x203px|อักษรสัญลักษณ์ของเมือง[[โกปัน]]ของชาวมายันใน[[ประเทศฮอนดูรัส|ฮอนดูรัส]] ใช้งานโดยราชวงศ์ Yax K'uk Mo]]

ในปี พ.ศ. 2074 สำนักพิมพ์ในเอาก์สบวร์กได้ตีพิมพ์หนังสือภาพสัญลักษณ์ครั้งแรก ชื่อว่า *Emblemata* โดย อันเดรีย อัลเซียโต นักกฎหมายชาวอิตาลี ปลุกกระแสความหลงไหลในภาพสัญลักษณ์ทีคงทนยาวนานกว่าสองศควรรษและเข้าถึงประเทศส่วนใหญ่ในยุโรปตะวันตก "ภาพสัญลักษณ์" ในแง่นี้ หมายถึงการผสมผสานระหว่างรูปภาพและข้อความเพื่อใช้ในการเผยแพร่ศาสนาทำให้ดึงดูดผู้อ่านให้ได้คิดและพิจารณาไตร่ตรองถึงชีวิตตนเอง การเชื่อมโยงภาพสัญลักษณ์ที่มีความซับซ้อนนั้นสามารถส่งสารไปยังผู้อ่านที่มีความเข้าใจในวัฒนธรรมนั้น ๆ ซึ่งเป็นลักษณะเฉพาะของขบวนการทางศิลปะในคตวรรษที่ 16 ที่เรียกว่า[[จริตนิยม]]

คอลเลคชั่นภาพสัญลักษณ์ที่ได้รับความนิยม และแพร่หลายไปในหลากหลายรูปแบบนั้นถูกนำเสนอโดย ฟรานซิส ควอร์ลส์ในปี พ.ศ. 2178 โดยภาพสัญลักษณ์แต่ละชิ้นประกอบไปด้วยการถอดความจากข้อความในพระคัมภีร์ ซึ่งแสดงออกมาด้วยภาษาที่สูงส่งและใช้คำเชิงเปรียบเทียบ ตามด้วยข้อความจากปิตาจารย์แห่งคริสตจักร และปิดท้ายด้วยคำคมสั้น ๆ จำนวนสี่บรรทัด ซึ่งสิ่งเหล่านี้มาพร้อมกับภาพสัญลักษณ์ที่แสดงสัญลักษณ์ที่แสดงพร้อมกับข้อความประกอบ

== ภาพสัญลักษณ์ในคำพูด ==
ภาพสัญลักษณ์เป็นสิ่งที่มีท่าทางบางอย่างที่มีความหมายเฉพาะในตัว ความหมายเหล่านี้มักจะเกี่ยวข้องกับวัฒนธรรมที่ถูกสร้างขึ้น โดยการใช้ภาพสัญลักษณ์นั้นทำให้มนุษย์สามารถสื่อสารกันด้วยคำพูดได้ เช่น ผู้คนใช้การโบกมือให้กับคนรู้จักเพื่อที่จะสื่อสารว่า "สวัสดี" โดยไม่ต้องสื่อสารด้วยคำพูด

=== ภาพสัญลักษณ์กับภาษามือ ===
แม้ว่า[[ภาษามือ]]จะใช้ท่าทางในการสื่อสารคำในลักษณะที่ไม่ใช้คำพูด แต่ไม่ควรสับสนกับการใช้ภาพสัญลักษณ์ด้วยมือ ภาษามือมีคุณสมบัติทางภาษาที่คล้ายคลึงกับภาษาที่ใช้คำพูด และใช้ในการสื่อสารในรูปแบบบทสนทนา ซึ่งมีคุณสมบัติทางภาษา ได้แก่ คำกริยา นำนาม คำสรรพนาม คำวิเศษ คำคุณศัพท์ เป็นต้น โดยการใช้ภาพสัญลักษณ์ด้วยมือนั้น ตรงข้ามกับการใช้ภาษามือ คือเป็นการสื่อสารด้วยท่าทางเดียวเพื่อส่งข้อความสั้น ๆ ที่ไม่ใช่คำพูดที่สื่อสารถึงบุคคลอื่น

== ภาพสัญลักษณ์ในวัฒนธรรม ==
ภาพสัญลักษณ์มีความเกี่ยวข้องกับวัฒนธรรมที่ก่อตั้งขึ้น และขึ้นอยู่กับวัฒนธรรมนั้น ๆ เช่น การทำเครื่องหมายเป็นวงกลมด้วยนิ้วหัวแม่มือและนิ้วชี้ ในอเมริกาใช้ในการสื่อความหมายว่า "ตกลง" โดยไม่ต้องใช้คำพูด ในญี่ปุ่นหมายถึง "เงิน" และในบางประเทศในยุโรปตอนใต้หมายถึงบางสิ่งบางอย่างทางเพศ นอกจากนี้ การทำเครื่องหมายยกนิ้วโป้ง ในอเมริกาหมายถึง "ดีมาก" แต่ในบางพื้นที่ของตะวันออกกลาง การทำเครื่องหมายยกนิ้วโป้งหมายถึงสิ่งที่น่ารังเกียจเป็นอย่างมาก

== ดูเพิ่ม ==
* [[ตราอาร์ม]]
* [[เครื่องยอด (มุทราศาสตร์)]]
* [[มีม]]
* [[แผ่นแปะภารกิจ]]
* [[ตราแผ่นดิน]]
* [[ดวงตรา]]
* [[สัญลักษณ์]]
* [[ตรา]]
* [[รูปเคารพ]]

== บรรณานุกรม ==



=== ดูเพิ่ม ===
* [http://emblematica.library.illinois.edu/ Emblematica Online.] University of Illinois at Urbana Champaign Libraries. 1,388 facsimiles of  emblem books.
* [[Charles Moseley (writer)|Moseley, Charles]], *A Century of Emblems: An Introduction to the Renaissance Emblem* (Aldershot: Scolar Press, 1989)

== อ้างอิง ==


== แหล่งข้อมูลอื่น ==
* Camerarius, Joachim (1605) [http://lhldigital.lindahall.org/cdm/ref/collection/emblematic/id/442 *Symbolorum & emblematum'']  - digital facsimile of book of emblems, from the website of the Linda Hall Library

*